stanford-oval/wikipedia huggingface dataset:
Harnaaz Sandhu
Kauneuskilpailut

Sandhu aloitti kauneuskilpailuihin osallistumisen teini-ikäisenä voittaen muun muassa tittelit Miss Chandigarh 2017 ja Miss Max Emerging Star India 2018. Aluksi Sandhu ei kertonut isälleen, kun hän ilmoittautui ensimmäiseen kilpailuun, ja ilmoitti tälle osallistumisestaan vasta voiton jälkeen; hänen isänsä hyväksyi tästä huolimatta Sandhun päätöksen ryhtyä kauneuskilpailijaksi.
Voitettuaan Femina Miss India Punjab 2019 -tittelin, Sandhu kilpaili Femina Miss Indiassa, jossa hän sijoittui lopulta 12 parhaan joukkoon.
Kauneuskilpailut > Miss Diva 2021

16. elokuuta 2021 Sandhu valittiin Miss Diva 2021 -kilpailun 50 semifinalistin joukkoon. 23. elokuuta hänet vahvistettiin 20 finalistin joukkoon, jotka kilpailivat televisioidussa Miss Diva -kilpailussa. Syyskuun 22. päivänä pidetyssä esikilpailussa Sandhu voitti Miss Beautiful Skin -palkinnon ja pääsi finalistiksi sarjoissa Miss Beach Body, Miss Beautiful Smile, Miss Photogenic ja Miss Talented.
Miss Diva 2021 -kilpailun avauskierroksella finaalin aikana Sandhu, yksi 10 semifinalistin joukosta, totesi:
”Nuoresta tytöstä, jolla oli hauras mielenterveys ja joka kohtasi kiusaamista ja kehon häpäisyä, naiseksi, joka nousi kuin feeniks ja oivalsi todellisen potentiaalinsa. Yksilöstä, joka kerran epäili omaa olemassaoloaan, naiseksi, joka haluaa inspiroida nuoria. Tänään seison ylpeänä universumin edessä rohkeana, eloisana ja myötätuntoisena naisena, joka on valmis elämään tarkoituksenmukaista elämää ja jättämään jälkeensä merkittävän perinnön.”
Hänet valittiin kilpailun seuraavalle kierrokselle. Viimeisellä kysymys-vastauskierroksella viisi parasta kilpailijaa sai kukin puheenvuoron eri aiheista, jotka kilpailijat itse valitsivat arvonnalla. Sandhun aiheeksi valikoitui ”ilmaston lämpeneminen ja ilmastonmuutos”, josta hän sanoi:
”Eräänä päivänä elämä välähtää silmiesi edessä, varmista, että se on katsomisen arvoinen. Tämä ei kuitenkaan ole sitä elämää, jota haluat katsella, missä ilmasto muuttuu ja ympäristö kuolee. Se on fiasko, jonka me ihmiset olemme tehneet ympäristölle. Uskon, että meillä on vielä aikaa kumota vastuuton käytöksemme. Maapallo on meille kaikille yhteinen ja pienet tekomme yksilöinä miljardeilla kerrottuna voivat muuttaa koko maailmaa. Aloita nyt, tästä illasta, sammuta ne ylimääräiset valot, kun niitä ei käytetä. Kiitos.”
Tapahtuman lopussa Sandhun kruunasi voittajaksi Miss Diva 2020, Adline Castelino.
Kauneuskilpailut > Miss Universum 2021

Miss Divana 2021 Sandhu sai oikeuden edustaa Intiaa Miss Universum 2021 -kilpailussa, joka järjestettiin 12. joulukuuta 2021 Eilatissa, Israelissa. Sandhu eteni alkuperäisestä 80 kilpailijan joukosta kuudentoista parhaan joukkoon, myöhemmin kymmenen parhaan joukkoon, viiden parhaan joukkoon ja kolmen parhaan joukkoon, ennen kuin hänet kruunattiin voittajaksi. Voittonsa myötä hänestä tuli kolmas intialainen nainen, joka on kruunattu Miss Universumiksi.
Aiheesta muualla

Kuvia tai muita tiedostoja aiheesta Harnaaz Sandhu Wikimedia Commonsissa
Harnaaz Sandhu Instagramissa
Valburg

Saksalaisen Meister von Meßkirchin Valburgia esittävä maalaus noin 1530-luvun jälkipuoliskolta.
Valburg tai Walburga (n. 710 – 25. helmikuuta 779) on katolinen pyhimys, joka toimi vuodesta 761 Heidenheimin kaksoisluostarin johtajana. Hän oli Saksassa frankkeihin suuntautuneen anglosaksien lähetystyön edustajana. Valburgin jäänteistä tuli pyhiinvaelluskohde, ja hänen hautansa paikalle Eichstättiin perustettiin 1035 Pyhän Valburgin luostari. Hänen muistopäiväänsä vietetään 1. toukokuuta, ja se tunnetaan Suomessa nimellä vappu.
Elämä

Valburg syntyi Wessexissä noin vuonna 710. Hänen veljensä olivat Willibald ja Winebald. Perhe oli varakas, ja ajan tavan mukaan Valburg laitettiin kymmenen vuoden ikäisenä luostariin. Kyseinen luostari oli tarkoitettu erityisesti naisille, jotka eivät menneet naimisiin. Se tunnettiin hyvästä koulutuksesta. Luostarissa häntä valmisteltiin lähetystyöntekijäksi tuolloin vielä ei-kristilliseen Saksaan.lähde?
Vuonna 748 Valburg matkusti yhdessä veljiensä Willibaldin ja Winibaldin kanssa Württembergiin avustamaan Saksan apostoliksi kutsuttua pyhää Bonifatiusta, joka valtaosan lähteistä mukaan oli hänen enonsa. Tämä oli ensimmäisiä, joka kutsui naisia mukaan lähetystyöhön. Laivamatka Englannin kanaalin yli oli myrskyisä, ja laiva joutui merihätään. Legendan mukaan Valburg rukoili koko ajan polvillaan laivan kannella, kunnes laiva saapui satamaan. Sen tähden hän on yhä merimiesten suojelijatar ja suojelupyhimys myrskyä vastaan.lähde?
Valburg peri vuonna 761 veljeltään benediktiinäläisen Heidenheimin miesluostarin. Hän toi luostariin nunnia, muun muassa Hugeburcin, ja Heidenheimiin syntyi näin anglosaksien lähetystyön Euroopan mantereen ainoa kaksoisluostari. Se oli saksalaisen lähetystyön tukipaikkoja. Johtamalla vaikutusvaltaista luostaria Valburgista tuli yksi tärkeimmistä naisista kristillisessä Euroopassa. Hän on hyvä esimerkki niistä etenemismahdollisuuksista, joita lahjakkailla naisilla oli keskiajalla. Valburgin kerrotaan tehneen ihmeitä. Hän pelasti lapsen nälästä kolmella tähkällä ja rauhoitti raivotautisen koiran. Hänen kerrotaan myös pelastaneen lapsivuodekuumeessa olleen äidin. Niinpä Valburg onkin suojeluspyhimys sairauksia, raivotautia, nälänhätää ja katoa vastaan sekä sairaiden, vastasynnyttäneiden ja maanviljelijöiden suojelija. Korkeasti koulutettu Valburg saattoi tuntea parantavia kasveja.lähde?
Valburg kuoli Heidenheimin luostarin vuosikirjojen mukaan 25. helmikuuta 779. Hänen kuolemansa jälkeen Heidenheimin luostari menetti merkityksensä ja myöhemmin lakkautettiin. Valburgkin unohdettiin vuosisadaksi. Sata vuotta myöhemmin paavi Hadrianus II julisti Valburgin pyhimykseksi, ja hänen muistopäiväkseen tuli katolisessa kalenterissa kuolinpäivä 25. helmikuuta.lähde?
Pyhimykseksi ja perintö

Ensimmäisen Valburgin elämäkerran kirjoitti Wolfhard von Herriede, jonka Miracula S. Waldburgis Monheimensia kokosi noin vuonna 899. Wolfhard tiesi hyvin vähän Valburgin elämän varhaisvaiheista, joten hän saattoi kuvata aihettaan stereotyyppisenä nunnana ja abbedissana.
Valburg haudattiin Heidenheimin luostarin kirkkoon, mutta 870-luvulla piispa Otgar siirrätti hänen jäännökset Eichstättiin. Monheimin luostarin abbedissa Luibila pyysi vuonna 893 saada Valburgin jäännökset luostariinsa. Monheimista muodostui 900-luvun aikana merkittävä pyhiinvaelluskohde, jossa tapahtui monia ihmeitä.
Valburgista tuli Pohjois-Euroopan suosituimpia pyhimyksiä, ja hänen pyhäinjäännöksen osia alkoi olla ympäri Keski-Eurooppaan. Kaarle Yksinkertainen pyysi Valburgin jäännöksiä kappeliinsa Attignyyn ja teki tästä Länsi-Frankian suojeluspyhimyksen normannien hyökkäyksiä vastaan.
Monheim oli Valburgin kultin keskuspaikka 1000-luvulle asti. Eichstättiin perustettiin 1035 Pyhän Valburgin luostari pyhimyksen haudan paikalle. Piispa Heribert Eichstättilainen lahjotti haudan. Valburg siirrettiin takaisin Eichstättiin todennäköisesti hänen hautapaikastaan löydetyn pyhän öljyn takia.
Valburgin juhlinta on sekoittunut esikristilliseen, eteläsaksalaiseen hedelmällisyyden jumalattareen Waldborgiin. Valburgin jäännökset siirrettiin Eichstättiin 1. toukokuuta, jolloin myös juhlitaan Valburgin muistopäivää eli Suomessa vappua. Tuona päivänä noitien uskotaan kokoontuvan Harzvuoristossa.
Hardline

| Hardline |
| --- | --- |

Tiedot
Toiminnassa:  1992–
Tyylilaji:  Hard rock Melodinen hard rock Glam metal
Kotipaikka:   Los Angeles, Kalifornia, Yhdysvallat
Laulukieli:  englanti
Jäsenet:  Johnny Gioeli, laulu   Jamie Brown, basso   Josh Ramos, kitara   Michael T. Ross, kosketinsoittaja   Atma Anur, rummut  
Levy-yhtiö:  Frontiers Records   MCA  
Aiheesta muualla
Hardlinen MySpace sivusto
Infobox OKNimi-testi OK: 
Hardline on vuonna 1991 perustettu yhdysvaltalainen rockyhtye. Yhtyeen perustivat veljekset Johnny ja Joey Gioeli, jotka olivat aikaisemmin soittaneet eri yhtyeissä Gazzarri's-yökerholla Sunset Stripillä West Hollywoodissa. Alkuperäisessä kokoonpanossa soitti veljesten lisäksi kitaristi Neal Schon, basisti Todd Jensen ja rumpali Deen Castronovo, jotka olivat aikaisemmin soittaneet muun muassa superyhtye Bad Englishissä ja yhdessä laulaja Paul Rodgersin kanssa.
Ensimmäisen albumin jälkeen yhtye vietti hiljaiseloa, ja jäsenet olivat mukana studiomuusikoina muun muassa Alice Cooperin, Ozzy Osbournen ja Steve Vain yhtyeissä. Neal Schon lähti yhtyeestä ja päätyi lopulta aikuisrockyhtyeeseen Journey. Basisti Todd Jensen ja rumpali Deen Castronovo lähtivät Hardlinesta ja liittyivät Ozzy Osbournen yhtyeeseen. Ennen yhtyeen toista albumia II rumpali Bobby Rock, kosketinsoittaja Michael T. Ross ja Black Sabbathin basisti Geezer Butler liittyivät kokoonpanoon.
23. elokuuta 2008 Hardline ilmoitti MySpace-sivustollaan aloittavansa kolmannen albuminsa tekemisen syyskuussa. Keväällä 2009 ilmestynyt albumi on nimeltään Leaving the end open.
Jäsenet > Nykyiset

Johnny Gioeli – laulu (1992-)
Josh Ramos – kitara
Michael T. Ross – kosketinsoittaja
Jamie Brown – basisti
Atma Anur – rummut
Jäsenet > Entiset

Joey Gioeli  – kitara
Neal Schon  – kitara
Joey Tafolla – kitara
Chris Maloney  – basso
Todd Jensen – basso
Geezer Butler  – basso
Bob Burch – basso
Dean Castronovo – rummut
Bobby Rock – rummut
Diskografia > Albumit

Double Eclipse (1992)
II (2002)
Live At The Gods Festival 2002 (2002)
Leaving the end open (2009)
Diskografia > DVD:t

Live At The Gods Festival 2002 (2003)
Aiheesta muualla

Hardlinen virallinen MySpace sivusto[vanhentunut linkki]
Frontiers Records, Live at the GODS Festival 2002
Tutong (piirikunta)

| Tutong |
| --- | --- |
 Sijainti
Valtio:   Brunei
Hallinto:  
 – hallinnollinen keskus:  Tutong
Pinta-ala:  1303 km²
Väkiluku (2018)  (arvio):  51 300
Tutong on piirikunta Bruneissa. Myös sen pääkaupunki on nimeltään Tutong. Muita tärkeitä kaupunkeja ovat Kuala Abang, Lamunin, Melit, Penanjong ja Telisai. Tutong rajoittuu pohjoisessa Etelä-Kiinan mereen ja idässä Malesiaan. Sungai Tutong -joki virtaa Tutongin läpi.
Piirikunnassa asui vuoden 2018 arvion mukaan noin 51 300 asukasta ja sen pinta-ala on 1 303 neliökilometriä.
Savanni

Leijona savannilla Afrikassa.
Savanni on trooppinen kasvillisuusvyöhyke, jota luonnehtii ruohikko ja harva puusto. Savannilla on puita yleensä 10–49 prosenttia maa-alasta. Savannin ilmastossa on kuiva- ja sadekausi.
Etymologia

Sana savanni on alkujaan peräisin Amerikasta, Karibian saariston alkuperäisasukkaiden tainojen sanastosta. Se on merkinnyt lämpimien seutujen puutonta, heinää kasvavaa aluetta, mutta siirtynyt myöhemmin tarkoittamaan myös monenlaista vähäpuustoista maata, joka kuitenkaan ei vielä ole metsää.
Esiintyminen

Savanneja esiintyy tropiikissa aavikoiden ja sademetsien välissä. Savannia sanotaan sademetsän ja aron väliseksi siirtymäalueeksi. Päiväntasaajalla on yleensä sademetsää, mutta Itä-Afrikassa savannia on myös päiväntasaajalla, sillä alue on ylänköä, eikä sademetsä siksi menesty.
Yhdysvallat, Keskilännen tasangot sekä Kalifornian chaparral.
Länsi-Afrikka, Itä-Afrikka ja eteläinen Keski-Afrikka
Etelä-Amerikan pohjoisosan eteläinen ja pohjoinen alue: Brasilian sisäosien ylänkö cerrado, sademetsän keskellä olevat savannisaarekkeet campos ja Venezuelan Orinocon seudun llanos
Intia
Kaakkois-Aasia
Australian pohjoisosa 20. leveysasteen pohjoispuolella.
Angola on tyypillinen savannimaa Afrikassa.
Savannityypit

Savannia voi olla jopa 2 000 metrin korkeudessa, mutta tavallisempaa se on alle 1 000 metrissä.
Kostea: 1000–2000 mm, kuivakausi 2,2–5,5 kk, kauden pituuspoikkeama 15–20 %. Tyyppiä esiintyy Länsi-Afrikassa, Etelä-Amerikassa ja aivan Afrikan sademetsien eteläpuolella.
Puolikostea: 500–1000 mm, 5,0–7,5 kk, 20–25 %. Tyyppiä esiintyy Keski-Amerikan ylängöillä, Länsi-Afrikassa, eteläisessä Keski-Afrikassa, Keski-Intiassa ja Pohjois-Australiassa.
Puolikuiva: 250–500 mm, 7,5–10 kk, 25–40 %. Tyyppiä esiintyy Sahelin alueella, jossa savannilla kasvaa puiden sijasta pensaita
Kostealla savannilla voi kasvaa ainavihantia puita. Puolikosteilla ja kuivilla savanneilla hallitsee ruohokasvillisuus. Kuiva metsä on harvapuista metsää, jossa kasvaa ruohoa. Kuivaa metsää kasvaa varsinkin savannien ja monsuunialueiden välimaastossa.
Savannin lajit

Kausimetsä: kuivana kautena lehtensä pudottava metsä, jossa korkeintaan lyhyttä ruohoa.
Metsäsavanni: metsä, ruohoa merkittävästi.
Puusavanni: puita siellä täällä ja ruohoa.
Pensassavanni: kuivuutta hyvin sietäviä (piikki)pensaita ja ruohoa.
Ruohosavanni: pelkkää ruohikkoa.
Savannit voidaan jakaa myös seuraavasti:
monsuunimetsä
savannimetsä
heinäsavanni
kuivasavanni (aromainen)
puistosavanni
Ilmasto

Savannin sademäärä vaihtelee 250–2 000 millimetrin välillä. Savannin ilmastossa vuorottelevat kuiva- ja sadekausi. Eniten sataa kesällä. Sadekaudella on ukkossateita, jotka aiheuttavat monesti tulvia. Savannin kuiva kausi kestää yli kymmenen viikkoa, mutta alle 7,5 kuukautta.
Kasvillisuus

Savannin kasvillisuus on kuivakaudelle sopeutuvaa. Tyypillisellä savannilla ruohomaastossa kasvaa harvakseltaan akaasiapuita, mutta on myös metsäsavanneja ja ruohosavanneja sekä kaikkea siltä väliltä. Kuivina kausina puut ja pensaat pudottavat lehtensä ja ruoho kuihtuu.
Eläimistö

Savannien eläimistö on erittäin monipuolista. Savannien yleisimmät eläimet ovat suuria kasvinsyöjiä ja lihansyöjiä.
Eläimistö > Eläimistö Afrikassa

afrikannorsuja
kirahveja
antilooppeja ja gaselleja, esim. beisoja, impaloita, thomsoningaselleja
kafferipuhveleita
gnuita
seeproja
sarvikuonoja
sihteerejä
korppikotkia
termiittejä
mustamamboja
mangusteja
leijonia
gepardeja
hyeenoita
Aiheesta muualla

Kuvia tai muita tiedostoja aiheesta Savanni Wikimedia Commonsissa
Kasvillisuusvyöhykkeet
aavikko
aro
havumetsä
kylmyysaavikko
lauhkean vyöhykkeen sademetsä
lehtimetsä
monsuunimetsä
nahkealehtinen kasvillisuus
sademetsä
savanni
tundra
vuoristokasvillisuus
Cox

Cox on muun muassa seuraavien henkilöiden sukunimi:
Alan Cox (s. 1968), brittiläinen ohjelmoija
Alaqua Cox (s. 1997), yhdysvaltalainen näyttelijä
Alex Cox (s. 1954), brittiläinen elokuvaohjaaja
Alison Cox (s. 1979), yhdysvaltalainen kilpasoutaja ja maailmanmestari
Anthony Berkeley Cox (1893–1971), englantilainen rikoskirjailija
Billy Cox (s. 1939), yhdysvaltalainen basisti ja taustalaulaja
Brian Cox (s. 1946), skotlantilainen näyttelijä
Brian Cox (s. 1968), englantilainen fyysikko
Britteny Cox (s. 1994), australialainen freestylehiihtäjä ja kumparelaskun maailmanmestari
Bryan-Michael Cox (s. 1977), yhdysvaltalainen sanoittaja ja musiikkituottaja
Carl Cox (s. 1962), brittiläinen tekno- ja house-DJ
Charlie Cox (s. 1982), englantilainen näyttelijä
Christina Cox (s. 1971), kanadalainen näyttelijä
Courteney Cox (s. 1964), yhdysvaltalainen näyttelijä, elokuvatuottaja ja käsikirjoittaja
Crystal Cox (s. 1979), yhdysvaltalainen pikajuoksija
David Cox  (1783–1859), englantilainen maisemamaalari
David Cox (1924–2022), englantilainen tilastotieteilijä
Harvey Cox (s. 1929), yhdysvaltalainen teologi
Ian Cox (s. 1971), englantilainen jalkapalloilija
Jacob Dolson Cox (1828–1900), yhdysvaltalainen lakimies, kenraali ja republikaanipoliitikko
James M. Cox (1870–1957), yhdysvaltalainen demokraattipoliitikko
Jane Cox (s. 1978), australialainen näyttelijä
Jo Cox (1974–2016), brittiläinen poliitikko
John Cox (1908–1972), brittiläinen elokuvaäänittäjä
Kenyon Cox (1856–1919), yhdysvaltalainen taidemaalari
Lara Cox (s. 1978), australialainen näyttelijä
Laverne Cox (s. 1972), yhdysvaltalainen näyttelijä
Lionel Cox (1930–2010), australialainen ratapyöräilijä
Lionel Cox (s. 1981), belgialainen kivääriampuja
Louise Cox (1865–1945), yhdysvaltalainen taidemaalari
Lynne Cox (s. 1957), yhdysvaltalainen pitkän matkan uimari ja kirjailija
Marta Cox (s. 1997), panamalainen jalkapalloilija
Nikki Cox (s. 1978), yhdysvaltalainen näyttelijä
Pat Cox (s. 1952), irlantilainen liberaalipoliitikko ja tv-journalisti
Ralph Cox (s. 1957), yhdysvaltalainen jääkiekkoilija
Richard Ian Cox (s. 1973), kanadalainen näyttelijä
Ronny Cox (s. 1938), yhdysvaltalainen näyttelijä, laulaja, lauluntekijä ja kitaristi
Simon Cox (s. 1987), englantilais-irlantilainen jalkapalloilija
Terry Cox (s. 1937), brittiläinen rumpali
Tony Cox (s. 1958), yhdysvaltalainen lyhytkasvuinen näyttelijä.
Kuvitteellisia henkilöitä

Cox, verkkosarjakuvassa Cox & Forkum
Paul Cox, kuunnelmasarjan Hyvää iltaa, nimeni on Cox päähenkilö
Stanley Cox, toinen päähenkilöistä Martin Rittin ohjaamassa elokuvassa Stanley ja Iris
| --- | --- |
: Tällä täsmennyssivulla luetellaan henkilöitä, joilla on sama sukunimi.
Fusō (1914)

| Fusō / 扶桑 |
| --- | --- |
 Fusō

Aluksen vaiheet
Rakentaja:  Kure Kaigun Koshō
Kölinlasku:  11. maaliskuuta 1912
Laskettu vesille:  28. maaliskuuta 1914
Palveluskäyttöön:  18. marraskuuta 1915
Poistui palveluskäytöstä:  upotettu 25. lokakuuta 1944
Tekniset tiedot
Uppouma:  39 782 t
Pituus:  205,13 m
Leveys:  30,61 m
Syväys:  9,68 m
Koneteho:  40 000 hv
Nopeus:  25 solmua
Miehistöä:  1 400
Aseistus
Aseistus:  12 × 36 cm/L45 type 41 -tykkiä kaksoistorneissa 16 × 15 cm/L50 type 41 -tykkiä yksiputkisina P Mk III -asennuksina 12 × 12 naulan (76 mm) tykkiä 4 × 3″ (76 mm) ilmatorjuntatykkiä 4 × 6,5 mm konekivääriä 6 × 14″ (356 mm) torpedoputkea
Fusō (jap. 扶桑) oli keisarillisen Japanin laivaston Fusō-luokan taistelulaiva.
Valmistus

Alus tilattiin Kuren laivastontelakalta, missä köli laskettiin 11. maaliskuuta 1912. Alus laskettiin vesille 28. maaliskuuta 1914 ja otettiin 18. marraskuuta 1915 palvelukseen.
Aventoft

| Aventoft |
| --- | --- |
 lippu:  vaakuna
 Aventoft
 Koordinaatit: 54°53′N, 8°49′E 
Valtio:  Saksa
Osavaltio:  Schleswig-Holstein
Piirikunta:  Nordfriesland
Amt:  Südtondern
Hallinto:  
 – Asutustyyppi:  Kunta
 – Pormestari:  Christine Harksen
Pinta-ala:  
 – Kokonaispinta-ala:  14,47 km²
Väkiluku (31.12.2008):  459
 – Väestötiheys:  32 as./km²
Aikavyöhyke:  UTC+1
 – Kesäaika:  UTC+2
Postinumero:  25927 Aventoft
 
 www.amt-suedtondern.de 
Infobox OKVirheellinen NIMI-arvo: 
Aventoft (pohjoisfriisiksi Oowentoft) on kunta Saksassa Schleswig-Holsteinin osavaltion Nordfrieslandin piirikunnassa. Asukkaita Aventoftissa oli 31. joulukuuta 2008 459, joista naisia oli 239 ja miehiä 220. Kunnan pinta-ala on 14,47 km² ja väestötiheys 32 as./km². Aventoftin pormestari on Christine Harksen.
Kunnan sijainti Nordfrieslandin piirikunnassa.
Aventoftin naapurikunnat ovat Humptrup idässä ja etelässä, Süderlügum kaakossa, Neukirchen etelässä ja Rodenäs lännessä. Pohjoisessa kunta rajautuu Tanskaan. Aventoftiin kuuluvassa Rosenkranzissa sijaitsee katu, joka kulkee Saksan ja Tanskan rajaa pitkin.
Kunnan nähtävyyksiin kuuluu 1200-luvulla rakennettu kirkko. Kirkon uusromaaninen 28-metrinen torni rakennettiin vuonna 1911.
Kunnassa sijaitsee purjelentopaikka Luftsportverein Südtondern e.V.
Aiheesta muualla

Amt Südtondern (saksaksi)
Aventoft.de (saksaksi)
Pekka Kauhanen

Pekka Kauhanen SuomiAreena-tapahtumassa 2015.
Olli Pekka Kauhanen (8. heinäkuuta 1954 Leppävirta – 25. helmikuuta 2020 Espoo) oli suomalainen kuvanveistäjä.
Kauhanen opiskeli vuosina 1976–1980 Suomen Taideakatemian koulussa. Vuosina 1982–1988 hän opetti Taideteollisessa korkeakoulussa. Vuodet 1998–2000 hän toimi valtion kuvataidetoimikunnassa,  ja hän nautti valtion 5-vuotista taiteilija-apurahaa vuodesta 1998 alkaen.
Kauhanen sai vuonna 2011 Pro Finlandia -mitalin. Pro Leppävirta -mitalilla hänet palkittiin vuonna 2014.
Tuotanto ja teokset

Kauhasen veistoksia on helppo lähestyä, vaikka ne ovat arvoituksellisia ja outojakin. Veistosten hahmoissa on velmuilua. Vexi Salmi totesi: ”Jos savolaisuus valettaisiin veistokseksi, se saisi Pekka Kauhasen kuvakielen.”
Pekka Kauhanen tunnetaan useista julkisista teoksistaan. Hänen tunnetuin teoksensa lienee Kajaanissa oleva, aikoinaan kohuttu Urho Kekkosen muistomerkki Suuri aika (1990). Kauhanen luonnehti teoksen kiisteltyä tiimalasimaista ja kierteistä muotoa ”Kekkosen ajan ja ajatuksen näköispatsaaksi”. Helsingin Kurkimäessä oleva Tuoksuva askel (1988) on samalta murroskaudelta.
Kauhasen teoksia on muun muassa Nykytaiteen museo Kiasman kokoelmassa Helsingissä, Saastamoisen säätiön taidekokoelmassa Espoossa ja Wihurin säätiön kokoelmassa. Hänen julkisia teoksiaan ovat muun muassa Suuri aika (Urho Kekkosen muistomerkki, Kajaani 1990), Odottajan puku (Tampere 2003), Taidepoliisi (Espoo, Tapiola 2006), Öinen Impi (Kotka 2012) ja Valon tuoja (Kasarmitori, Helsinki 2017).
Kauhasen pronssiveistos Esko (2012) toimii Vuoden museo -kilpailun kiertopalkintona.
Kuvia julkisista teoksista

Tuoksuva askel, 1988, Helsinki.
Suuri aika, 1990, Kajaani.
Kirkas askel, 1994, Vaasa.
Kolmijalkainen kannattelee risupalloa, 2001, Kerava.
Odottajan puku, 2002, Tampere.
Taidepoliisi, 2006, Espoo.
Ilmestys, 2008, Espoo.
Aurinkopoika, 2011, Helsinki.
Öinen impi, 2012, Kotka.
Kapteeninmuistikko, 2012, Helsinki.
Oksapoika, 2014, Kuopio.
Juhani Ahon virsut, 2014, Kuopio.
Nalliainen, 2014, Kuopio.
Palavan pensaan pojat, 2017 (2004), Mänttä.
Valon tuoja, 2017, Helsinki.
Tampereen flikat, yhdessä Outi Pienimäen kanssa, 2021, Tampere.
Odottajan puku, 2022 (uusi paikka), Tampere.
Litistynyt houkka, 2024 (2016), Helsinki.
Aiheesta muualla

Kauhanen, Pekka hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat 
Henkilöt:  DDB  Yle  Uppslagsverket Finland 
Muut:  IdRef
Bailey
Kuvitteellisia Bailey-nimisiä

Miranda Bailey, draamasarjassa Greyn anatomia
Muuta

Old Bailey, Lontoon keskusrikostuomioistuimen rakennus
Baileys, irlantilainen kermalikööri
| --- | --- |
: Tällä täsmennyssivulla luetellaan henkilöitä, joilla on sama sukunimi.
K-429

| K-429 |
| --- | --- |
 K-429:n kaltainen projektin 670 sukellusvene.

Aluksen vaiheet
Kölinlasku:  26. tammikuuta 1971
Laskettu vesille:  22. huhtikuuta 1972
Palveluskäyttöön:  31. lokakuuta 1972
Loppuvaihe:  upposi 13. syyskuuta 1985
Tekniset tiedot
Uppouma:  4 900 t
Pituus:  95,6 m
Leveys:  9,6 m
Syväys:  7,8 m
Nopeus:  10 solmua (pinnalla) 26 solmua (sukelluksissa)
Miehistöä:  86
K-429 oli Neuvostoliiton laivaston projektin 670A ydinsukellusvene, joka upposi sotaharjoituksessa 23. kesäkuuta 1983. Suurin osa miehistöstä saatiin pelastettua, mutta 16 miestä sai surmansa. Hylky nostettiin ja korjattiin, mutta se upposi jälleen 13. syyskuuta 1985 ollessaan satamassa. Se nostettiin taas, mutta sitä ei enää korjattu, vaan käytettiin harjoituksissa.
Valmistus

Köli laskettiin 26. tammikuuta 1971. Alus laskettiin vesille 22. huhtikuuta 1972 ja otettiin palvelukseen 31. lokakuuta.